చెన్నై: సూపర్స్టార్ రజినీకాంత్ మంగళవారం ఉదయం తన అభిమానులతో మరోసారి భేటీ అయ్యారు. రజినీ రాజకీయ ప్రవేశంపై ఎప్పటి నుంచో సందిగ్ధత నెలకొన్న నేపథ్యంలో అభిమానులతో చర్చించి నేడు నిర్ణయం ప్రకటించే అవకాశం ఉందని అందరూ అనుకున్నారు. అయితే రజినీ మళ్లీ సస్పెన్స్ క్రియేట్ చేశారు. దేవుడి దయ ఉంటే రాజకీయాల్లోకి వస్తానని అభిమానులను సందిగ్ధంలో పడేశారు. చెన్నైలోని కోడంబాక్కం రాఘవేంద్ర కల్యాణ మండపంలో జరిగిన అభిమానుల సమావేశంలో రజినీకాంత్ మాట్లాడుతూ అభిమానులను కలుసుకోవడం సంతోషంగా ఉందన్నారు. ఈ సందర్భంగా తన సినీ జీవితాన్ని గుర్తు చేసుకున్నారు. ‘‘నేను సినిమాల్లోకి వస్తానని అనుకోలేదు. నేను హీరో కావడం నాకే ఆశ్చర్యం కలిగించింది. మొదట్లో హీరోగా చేయడానికి భయపడ్డా. ఎందుకు హీరోగా చేస్తున్నావని కొందరు భయపెట్టారు. మొదటి సినిమా హిట్టయ్యాక వారే వచ్చి అభినందించారు. హీరోగా నా తొలి సంపాదన రూ.50వేలు. మొదట్లో నేను నటించేదే నటన అనుకున్నా. నా నటనను ప్రేక్షకులు కూడా అంగీకరించారు. దర్శకుడు మహేంద్రన్ నాకు నటనలో మెళకువలు నేర్పారు. నన్ను నటనలో మరోస్థాయికి తీసుకెళ్లిన వ్యక్తి మహేంద్రన్’’ అని రజినీ కొనియాడారు.రాజకీయ ప్రవేశం గురించి మాట్లాడుతూ.. ఈ నెల 31న తన నిర్ణయం ప్రకటిస్తానని రజినీకాంత్ తెలిపారు. యుద్ధ రంగంలో అడుగుపెట్టాక తప్పకుండా గెలావాలని, దేవుడి దయ ఉంటే తప్పకుండా రాజకీయాల్లోకి వస్తానని రజినీ చెప్పారు. నేటి నుంచి ఆరు రోజుల పాటు ఈ సమావేశాలు జరగనున్నాయి. నేడు కాంచీపురం, తిరువళ్లూరు, కృష్ణగిరి, ధర్మపురి, నీలగిరి ప్రాంతాల అభిమానులతో రజినీ భేటీ అయ్యారు.
chennai: superstar rajineekant mangalavaaram udayam tana abhimaanulatho marosari bheti ayyaru. rajinee rajakeeya pravesampai eppati nuncho sandigdhata nelakonna nepathyamlo abhimaanulatho charchinchi nedu nirnayam prakatinche avakaasam undani andaruu anukunnaru. ayithe rajinee malli suspens criate chesaru. devudi daya unte rajakeeyaalloki vastaanani abhimaanulanu sandigdhamlo padesaaru. chennailooni kodambakkam raghavendra kalyana mandapamlo jarigina abhimaanula samavesamlo rajineekant maatlaadutuu abhimaanulanu kalusukovadam santoshamgaa undannaaru. ee sandarbhamgaa tana cinee jeevitaanni gurtu chesukunnaru. ‘‘nenu cinemalloki vastaanani anukoledu. nenu heero kaavadam naake aascharyam kaliginchindi. modatlo heeroga cheyadaaniki bhayapadda. enduku heeroga chestunnavani kondaru bhayapettaru. modati sinima hittayyaka vaare vachi abhinandinchaaru. heeroga naa toli sampaadana roo.50velu. modatlo nenu natinchede natana anukunna. naa natananu prekshakulu kuudaa angeekarinchaaru. darsakudu mahendran naaku natanalo melakuvalu nerpaaru. nannu natanalo marosthaayiki teesukellina vyakti mahendran’’ ani rajinee koniyaadaaru.rajakeeya pravesam gurinchi maatlaadutuu.. ee nela 31na tana nirnayam prakatistaanani rajineekant telipaaru. yuddha rangamlo adugupettaka tappakunda gelavalani, devudi daya unte tappakunda rajakeeyaalloki vastaanani rajinee cheppaaru. neti nunchi aaru rojula paatu ee samavesalu jaraganunnayi. nedu kanchipuram, tiruvalluru, krishnagiri, dharmapuri, neelagiri praantaala abhimaanulatho rajinee bheti ayyaru.